CELEX: 52003PC0635
Language: fi
Date: 2003-10-24
Title: Ehdotus neuvoston päätös Euroopan yhteisön kannasta Yhdistyneiden Kansakuntien Euroopan talouskomission luonnokseen säännöksi, joka koskee renkaiden tyyppihyväksynnän yhdenmukaisia vaatimuksia vierintämelun osalta

Avis juridique important

|

52003PC0635

Ehdotus neuvoston päätös Euroopan yhteisön kannasta Yhdistyneiden Kansakuntien Euroopan talouskomission luonnokseen säännöksi, joka koskee renkaiden tyyppihyväksynnän yhdenmukaisia vaatimuksia vierintämelun osalta  /* KOM/2003/0635 lopull. - AVC 2003/0254 */  

Ehdotus NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission luonnokseen säännöksi, joka koskee renkaiden tyyppihyväksynnän yhdenmukaisia vaatimuksia vierintämelun osalta(komission esittämä)PERUSTELUT1. YLEISTÄNeuvoston päätöksellä 97/836/EY, joka tehtiin 27. marraskuuta 1997 ja joka tuli voimaan 24. maaliskuuta 1998, yhteisöstä tuli Yhdistyneiden Kansakuntien Euroopan talouskomission (UN/ECE) vuoden 1958 tarkistetun sopimuksen sopimuspuoli.Mainitun päätöksen 4 artiklan mukaisesti EY voi äänestää UN/ECE:n sääntöehdotuksen puolesta, kun ehdotuksesta äänestetään UN/ECE:n asianomaisessa elimessä, jos neuvosto on Euroopan parlamentin puoltavan lausunnon saatuaan hyväksynyt ehdotuksen.UN/ECE:n ajoneuvoja koskevien sääntöjen yhdenmukaistamista käsittelevän maailmanfoorumin seuraavan kokouksen asialistalla on äänestys (uudesta) ehdotuksesta säännöksi yhdenmukaisista vaatimuksista, jotka koskevat renkaiden tyyppihyväksyntää vierintämelun osalta.Säännön tarkoituksena on ennen muuta asettaa yhdenmukaistetut tekniset vaatimukset sopimuspuolten välisten moottoriajoneuvojen kaupan teknisten esteiden välttämiseksi niin, että samalla varmistetaan turvallisuuden ja ympäristön suojelun korkea taso.On huomattava, että EY:n kanta äänestyksessä muodostetaan UN/ECE:n virallisilla kielillä (ranska ja englanti) saatavilla olevien asiakirjojen perusteella. EY on liittynyt vuoden 1958 tarkistettuun sopimukseen, joten sen on noudatettava tämän sopimuksen menettelyjä.Päätöksen 97/836/EY 4 artiklan 5 kohdan mukaisesti sääntö julkaistaan kaikilla virallisilla kielillä Euroopan unionin virallisessa lehdessä ennen sen voimaantuloa yhteisössä.2. PÄÄTÖSEHDOTUKSEN SISÄLTÖPäätösehdotuksen tarkoituksena on mahdollistaa se, että komission edustaja voi äänestää sääntöluonnoksesta EY:n puolesta UN/ECE:n ajoneuvoja koskevien sääntöjen yhdenmukaistamista käsittelevän maailmanfoorumin seuraavassa kokouksessa.2003/0254 (AVC)Ehdotus NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission luonnokseen säännöksi, joka koskee renkaiden tyyppihyväksynnän yhdenmukaisia vaatimuksia vierintämelun osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista 27 päivänä marraskuuta 1997 tehdyn neuvoston päätöksen 97/836/EY [1] ja erityisesti sen 4 artiklan 2 kohdan toisen luetelmakohdan,[1]  EYVL L 346, 17.12.1997, s. 78.ottaa huomioon komission ehdotuksen [2],[2]  EUVL C [...], [...], s. [...].ottaa huomioon Euroopan parlamentin puoltavan kannan [3],[3]  EUVL C [...], [...], s. [...].sekä katsoo seuraavaa:(1) Yhdistyneiden Kansakuntien Euroopan talouskomission (UN/ECE) luonnoksella säännöksi, joka koskee renkaiden tyyppihyväksynnän yhdenmukaisten vaatimusten hyväksymistä vierintämelun osalta, poistetaan näihin osiin liittyvät tekniset esteet sopimuspuolten väliseltä moottoriajoneuvojen kaupalta niin, että samalla varmistetaan turvallisuuden ja ympäristön suojelun korkea taso.(2) Olisi vahvistettava yhteisön kanta mainittuun sääntöluonnokseen.(3) Mainittua sääntöä ei pidä sisällyttää moottoriajoneuvojen tyyppihyväksyntää koskevaan yhteisön järjestelmään.ON PÄÄTTÄNYT SEURAAVAA:1 artiklaHyväksytään Yhdistyneiden Kansakuntien Euroopan talouskomission (UN/ECE) luonnos säännöksi renkaiden tyyppihyväksyntää vierintämelun osalta koskevien yhdenmukaisten vaatimusten hyväksymisestä, sellaisena kuin sääntöluonnos on esitetty asiakirjassa TRANS/WP.29/2002/7 Rev.1.2 artiklaYhteisö äänestää komission edustamana 1 artiklassa tarkoitetun sääntöluonnoksen hyväksynnän puolesta äänestyksessä, joka järjestetään UN/ECE:n ajoneuvoja koskevien sääntöjen yhdenmukaistamista käsittelevän maailmanfoorumin seuraavan kokouksen yhteydessä pidettävässä hallintokomitean kokouksessa.3 artiklaUN/ECE:n sääntöä, joka koskee renkaiden tyyppihyväksynnän yhdenmukaisten teknisten vaatimusten hyväksymistä vierintämelun osalta, ei sisällytetä moottoriajoneuvojen tyyppihyväksyntää koskevaan yhteisön järjestelmään.Tehty Brysselissä [...] päivänä [...]kuuta [...].Neuvoston puolestaPuheenjohtaja